आदब : मैसो बिगुरखौ थुख्रा-थुख्रा हानै बिखौ थेवोलाव माला सुनानै लानांगौ। माला सुखांनायनि उनाव बिखौ अरदाब सेराव एबा जेब्लाबो अरनि बिदुं एबा धुङा नांनाय जायगायाव आलायनानै दोनो। गोबाव साननि उनाव मैसो बिगुर गोरानखौ जानो लुबैयोब्ला मालानिफ्राय बर’ननानै बिगुरखौ एसे सावफ्रामनानै खोमोनफोरखौ सिखाजों हाख’ना जायो। आरो बिखौ अन्थाइ, रुवा एबा हाथुराजों गोरा मुवायाव दोननानै देनाय जायो। देखांनाय बिगुरखौ फिसा-फिसा हाखानानै सबाय एबा दालि ओंख्रिजों संनानै जायोब्ला जोबोर गोथाव जायो।